**TÁJÉKOZTATÓ**

**A 484/2020.(XI.10.) Kormányrendeletben foglaltak alapján az alábbi védelmi intézkedéseket vezette be a Kormány 2020**. november 11.napjától Magyarországon a veszélyhelyzetre tekintettel:

1. **este 8 és hajnal 5 óra között kijárási tilalom** lépett életbe, kivéve: csak a munkavégzés, melyet igazolni szükséges.
2. *felső- és középfokú oktatás* ***csak online formában működhet****, a felsőfokú oktatás kollégiumait be kell zárni;*
3. **A bölcsődék, az óvodák és az általános iskolák a** 8. osztályig a megszokott **rend szerint nyitva tartanak***, a speciális intézményivédelmi intézkedéseket az igazgató határozza meg*. *Az iskolák a középfokú oktatásban 9. osztálytól digitális munkarendben működnek. A középfokú intézmények kollégiumai az iskolaigazgató döntése szerint működnek.*
4. **Kórházak, iskolák, óvodák, bölcsődék dolgozóit** és a szociális intézményben dolgozókat – külön kormányrendeletben foglaltak szerint – **hetente tesztelni kell**.
5. Az **éttermek vendéget nem fogadhatnak**, vendégnek ott csak az étel elvitele céljából lehet tartózkodni. Az üzemi étkezdék nyitva tarthatnak.
6. Az **üzletek – a gyógyszertárak és a benzinkutak kivételével – este 7 óráig maradhatnak nyitva,** és leghamarabb reggel 5 órakor nyithatnak ki a kijárási tilalom lejártával. A rendeletben nem említett szolgáltatók és szolgáltatások (például fodrász,masszőr, személyi edző) a szokott rendben működhetnek a kijárási tilalom szabályai mellett.
7. A szállodák csak üzleti, gazdasági, oktatási célból érkezett vendégeket fogadhatnak, turistákat nem;
8. *amennyiben a szállodák nem bocsátják el az alkalmazottakat, akkor a zárás utáni első 30 napban a november 8-ig történő foglalásokat, illetve azok 80%-át az állam megtéríti;* éttermek és szabadidős létesítmények dolgozói után erre a 30 napra nem kell járulékot fizetni, itt az állam a munkavállalók bérének a felét megtéríti;
9. **Általános rendezvénytilalom** lép életbe; **Mindennemű rendezvény megtartása tilos,** ideértve a kulturális eseményeket, valamint a karácsonyi vásárokat. A vallási közösségek szertartásai a vallási közösség döntése szerint tarthatóak meg.
10. Minden gyülekezés tilos;
11. **Családi összejöveteleken és magánrendezvényeken legfeljebb tízen vehetnek részt;**
12. Esküvők lakodalom nélkül tarthatóak meg, azonban az eseményen csak meghatározott személyek vehetnek részt.
13. **Temetéseken legfeljebb 50** fő vehet részt;
14. *A sportmérkőzéseket zárt kapuk mögött lehet megrendezni;*
15. Az **egyéni szabadtéri sportok gyakorlása engedélyezett**. Sporttevékenység során, valamint a parkokban, illetve zöldterületeken a maszk viselése továbbra sem kötelező.
16. A vonatkozó jogszabályok szerint versenyszerűen sportolók e tevékenységükben nem korlátozhatóak.
17. A **szabadidős létesítmények használata tilos**, beleértve különösen a fitnesztermeket, fedett uszodákat, múzeumokat, könyvtárakat, mozikat, állatkerteket és korcsolyapályákat.
18. A maszkviseléssel és távolságtartással kapcsolatosan eddig bevezetett szabályok továbbra is érvényesek, azzal, hogy a 10 000 főnél nagyobb település egyes közterületein a maszkviselés kötelező. A területek kijelölése a polgármester feladata.

Vigyázzunk egymásra!

***Györtelek, 2020. november 10.***

***Györtelek Község Önkormányzata***